Komission direktiivi 1999/75/EY, annettu 22 päivänä heinäkuuta 1999, elintarvikkeissa sallittujen väriaineiden erityisistä puhtausvaatimuksista annetun komission direktiivin 95/45/EY muuttamisesta (ETA:n kannalta merkityksellinen teksti)



Virallinen lehti nro L 206 , 05/08/1999 s. 0019 - 0021



KOMISSION DIREKTIIVI 1999/75/EY, annettu 22 päivänä heinäkuuta 1999, elintarvikkeissa sallittujen väriaineiden erityisistä puhtausvaatimuksista annetun komission direktiivin 95/45/EY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 94/34/EY(2), ja erityisesti sen 3 artiklan 3 kohdan a alakohdan, on kuullut elintarvikealan tiedekomiteaa, sekä katsoo, että 1) elintarvikkeissa käytettäväksi tarkoitetuista väriaineista 30 päivänä kesäkuuta 1994 annetussa Euroopan parlamentin ja neuvoston direktiivissä 94/36/EY(3) luetellaan aineet, joita voidaan käyttää väriaineina elintarvikkeissa, 2) elintarvikkeissa sallittujen väriaineiden erityisistä puhtausvaatimuksista 26 päivänä heinäkuuta 1995 annetussa komission direktiivissä 95/45/EY(4) vahvistetaan direktiivissä 94/36/EY tarkoitetut väriaineiden puhtausvaatimukset, 3) tekniikan kehittymisen vuoksi on tarpeen muuttaa direktiivissä 95/45/EY karotenoideille (E 160 a (i)) säädetyt puhtausvaatimukset; siksi kyseistä direktiiviä on mukautettava, 4) on tarpeen ottaa huomioon väriaineiden puhtausvaatimukset ja analyyttiset tekniikat, sellaisina kuin Codex Alimentarius ja FAO:n ja WHO:n yhteinen elintarvikelisäaineita käsittelevä asiantuntijakomitea (Joint FAO/WHO Expert Committee on Food Additives JECFA) ovat ne vahvistaneet, ja 5) tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 95/45/EY seuraavasti: Korvataan liitteen osassa B oleva kohta "E 160a (i) karotenoidit" tämän direktiivin liitteessä olevalla tekstillä. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1. heinäkuuta 2000 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä heinäkuuta 1999. Komission puolesta Karel VAN MIERT Komission jäsen (1) EYVL L 40, 11.2.1989, s. 27. (2) EYVL L 237, 10.9.1994, s. 1. (3) EYVL L 237, 10.9.1994, s. 13. (4) EYVL L 226, 22.9.1995, s. 1. LIITE "E160a (i) Karotenoidit 1. KASVIKAROTEENIT >TAULUKON PAIKKA> 2. LEVÄKAROTEENIT >TAULUKON PAIKKA>".